BRR คว้า CGR ระดับ 5 ดาว “ดีเลิศ” 5 ปีซ้อน
BRR ได้รับคะแนนการประเมินด้านการกำกับดูแลกิจการที่ดี ในระดับ “ดีเลิศ” หรือ 5 ตราสัญลักษณ์ ประจำปี 2565 ติดต่อกันเป็นปีที่ 5 ตอกย้ำหลักธรรมาภิบาล
BRR ได้รับคะแนนการประเมินด้านการกำกับดูแลกิจการที่ดี ในระดับ “ดีเลิศ” หรือ 5 ตราสัญลักษณ์ ประจำปี 2565 ติดต่อกันเป็นปีที่ 5 ตอกย้ำหลักธรรมาภิบาล
2 พ.ย. 2565

นายอนันต์ ตั้งตรงเวชกิจ ประธานเจ้าหน้าที่บริหาร บริษัท น้ำตาลบุรีรัมย์ จำกัด (มหาชน) หรือ BRR  เปิดเผยว่า  บริษัทได้รับคะแนนการประเมินด้านการกำกับดูแลกิจการที่ดี ในระดับ “ดีเลิศ” (Excellent CG Scoring) หรือ 5 ตราสัญลักษณ์ ประจำปี 2565 ติดต่อกันเป็นปีที่ 5 จากสมาคมส่งเสริมสถาบันกรรมการบริษัทไทย (IOD) ด้วยการสนับสนุนจากตลาดหลักทรัพย์แห่งประเทศไทย ซึ่งคัดเลือกจาก 750 บริษัทที่ได้เข้าร่วมโครงการสำรวจการกำกับดูแลกิจการบริษัทจดทะเบียนไทย  (Corporate Governance Report of Thai Listed Companies 2022 : CGR)
โดย BRR ได้รับคะแนนเฉลี่ยคิดเป็น 96% ซึ่งสูงกว่าคะแนนเฉลี่ยของบริษัทจดทะเบียนโดยรวมอยู่ที่ 85% อีกทั้งบริษัทยังได้คะแนน 99% สูงสุดในหมวดด้านการเปิดเผยข้อมูล และความโปร่งใส รวมทั้งการปฏิบัติต่อผู้ถือหุ้นอย่างเท่าเทียมกัน สะท้อนให้เห็นถึงประสิทธิภาพ ด้านการกำกับดูแลกิจการที่ดีอย่างต่อเนื่อง และความมุ่งมั่นดำเนินกิจการ เพื่อการพัฒนาอย่างยั่งยืน
โดยตามหลักธรรมาภิบาลที่ดีในมิติ เศรษฐกิจ สังคม และสิ่งแวดล้อม (ESG) ควบคู่การเดินหน้าขยายธุรกิจ และสร้างความเชื่อมั่นต่อนักลงทุน และผู้ลงทุนสถาบัน ด้วยผลการดำเนินงานที่มีแนวโน้มเติบโตอย่างยั่งยืนต่อไป